གསང་ཆེན་རོལ་པ་ཟང་ཐལ་ལས། ལུས་སྦྱིན་མཁའ་
འགྲོའི་གད་རྒྱང་བཞུགས།།
༄༅། ། བདེ་ཆེན་ཡེ་ཤེས་རང་འོད་ལས།། རང་གྲུབ་མཁའ་འགྲོ་འབུམ་གྱི་གཙོ།།
ཡུམ་ཆེན་ཀྱེ་མ་འོད་མཚོ་མ། མི་ཕྱེད་སྙིང་གི་གུར་དུ་རོལ། དེ་ལ་འདིར་གསང་ཆེན་རོལཔ་ཟང་
ཐལ་གྱི་ལུས་སྦྱིན་རྒྱུན་ཁྱེར་མཁའ་འགྲོའི་གད་རྒྱང་ཞེས་བྱ་བ་བསྟན་ཏེ། སྟོང་ཆེན་སྙིང་རྗེས་རྒྱུད་རླན་ཅིང་སྣང་ཚད་སྒྱུ་
མར་ཤེས་པའི་རྣལ་འབྱོར་པས་སྒྱུ་ལུས་ཕུང་པོའི་ཚོགས་འཁོར་བསྐོར་བ་ལ། ཐོག་མར་ཚོགས་ཞིང་གསལ་གདབ་པ་ནི།
ཕཊ༔ མཁའ་ཡངས་སེམས་ཀྱི་ཆོ་འཕྲུལ་ལས།། མདུན་མཁར་འཇའ་ཟེར་འཁྲིགས་
པའི་དབུས། མ་ཡིག་ལས་སྤྲོས་པད་ཟླའི་སྟེང་། སྟོང་ཆེན་སྙིང་རྗེ་རོལ་པའི་གདངས།
སྐད་ཅིག་མཁའ་ལ་འཇའ་ཤར་བཞིན།། ཡེ་ཤེས་རང་གཟུགས་ཀྱེ་མ་འོད།། དམར་
གསལ་རྭ་གའི་མདོག་འཆང་བ།། བདེ་ཆེན་རྒྱལ་མོ་ཞལ་གཅིག་མ། སྣང་སྟོང་མི་ཕྱེད་
ཕྱག་གཉིས་ཀྱིས། གྲི་ཁུག་ཐོད་ཁྲག་འཛིན་པ་ཉིད།། འཁོར་འདས་མཉམ་པ་ཆེན་
པོའི་ཞབས།། འཁྲུལ་གྲོལ་གཉིས་མེད་གར་དང་བཅས།། བདག་འཛིན་བམ་ཆེན་
སྙིང་གར་བརྫིས།། ཕ་རོལ་ཕྱིན་དྲུག་རུས་རྒྱན་སྤྲས། དེ་ལྟར་བདག་མདུན་མངོན་
སུམ་བཞུགས། གཡས་སུ་ཕ་རྒྱུད་ཡི་དམ་སྡེ༎ གཡོན་དུ་མ་རྒྱུད་མཁའ་འགྲོའི་ཚོགས།།
མདུན་དུ་སྲས་རྒྱུད་གྲུབ་ཐོབ་དང་།། རྒྱབ་ཏུ་གསང་རྒྱུད་ཟང་ཐལ་ལྷ།། མ་འདྲེས་
ཡོངས་རྫོགས་འཇའ་ལྟར་བཀྲ༎ སེམས་དཔའ་གསུམ་གྱི་རང་བཞིན་བསྒོམ། ཕཊ༔
ཅེས་ཚོགས་ཞིང་གསལ་གདབ་ལ། དེ་ནས་སེམས་བསྐྱེད་པ་ནི། སེམས་མ་རྟོགས་འཁྲུལ་པའི་འགྲོ་བ་
རྣམས།། དོན་རང་ངོས་མ་གྲུབ་མཁའ་ལྟར་དག །དབྱིངས་གསང་ཆེན་ངང་དེར་
ངལ་གསོ་ཕྱིར།། བདག་གཉུག་མ་དོན་གྱི་སེམས་མཆོག་བསྐྱེད།། ཕཊ༔ ཅེས་སེམས་
21

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
བསྐྱེད་ལ། དེ་ནས་སྐྱབས་སུ་འགྲོ་བ་ནི། གཞི་རང་སྣང་མ་འགག་རོལ་པའི་རྩལ།། རང་རིག་
པའི་གདངས་ལས་འཁྲུལ་པའི་འགྲོ༎ གང་ཇི་སྙེད་གསང་ཆེན་སྐྱབས་འོག་ཏུ། དུས་
ད་ནས་ཚུད་པར་སྐྱབས་སུ་གསོལ།། ཕཊ༔ ཅེས་སྐྱབས་སུ་འགྲོ། དེ་ནས་གསོལ་བ་གདབ་པ་ནི།
མི་གཡོ་སྤྲོས་བྲལ་བརྡལ་པའི་ཞིང་།། བོན་སྐུ་བདེ་ཆེན་རྒྱལ་མོ་ལ། གསོལ་བ་འདེབས་
སོ་བྱིན་གྱིས་རློབས།། ཀ་དག་དགོངས་པ་འཆར་བར་མཛོད།། གང་ཡང་སྒྱུ་འཕྲུལ་
རོལ་པའི་ཞིང་། ལོངས་སྐུ་ཤེས་རབ་ཕར་ཕྱིན་ལ།། གསོལ་བ་འདེབས་སོ་བྱིན་གྱིས་
རློབས། ལྷུན་གྲུབ་རང་རྩལ་རྟོགས་པར་མཛོད།། གང་འདུལ་དེར་སྟོན་སྤྲུལ་པའི་
ཞིང་།། ཡུམ་ཆེན་ཀྱེ་མ་འོད་མཚོ་ལ། གསོལ་བ་འདེབས་སོ་བྱིན་གྱིས་རློབས། འཁོར་
འདས་དབྱེར་མེད་གྲོལ་བར་མཛོད།། རང་སྣང་མཁའ་སྤྱོད་དག་པའི་ཞིང་༎ མཁའ་
འགྲོ་རྒྱ་མཚོའི་ཚོགས་རྣམས་ལ༎ གསོལ་བ་འདེབས་སོ་བྱིན་གྱིས་རློབས༎ གཅོད་
བྱ་སེམས་སུ་དག་པར་མཛོད།། གསང་ཆེན་རྒྱུད་ཀྱི་དགོངས་པ་འཆང་། གྱེར་སྤུངས་
དྲན་པ་ནམ་མཁའ་ལ།། གསོལ་བ་འདེབས་སོ་བྱིན་གྱིས་རློབས།། གཅོད་བྱེད་
དམིགས་གཏད་བྲལ་བར་མཛོད།༎ བཀའ་གཏེར་སྙན་བརྒྱུད་བོན་གྱི་མཛོད།། རིག་
འཛིན་ཀུན་གྲོལ་གསང་རྩལ་ལ། གསོལ་བ་འདེབས་སོ་བྱིན་གྱིས་རློབས། གཅོད་
ཡུལ་བློ་ལས་འདས་པར་མཛོད།། ཕཊ༔ ཅེས་གསོལ་བ་བཏབ་པོ། དེ་ནས་དུར་ཁྲོད་བཀོད་པ་གསལ་
གདབ་པ་ནི། ཕཊ༔ སྐད་ཅིག་གནས་འདིར་གསང་ཆེན་ཞིང་།། འཇིགས་རུང་འབར་
བའི་དུར་ཁྲོད་བརྒྱད།། ཡང་བག་ཚ་སྐྱི་འཇིགས་གནས། དཔའ་བོའི་བྲོ་བརྡུང་ཁྲིགས་
སེ་ཁྲིག །དཔའ་མོའི་གླུ་ལེན་ཀྱུ་རུ་རུ།། མཁའ་འགྲོའི་ལས་བྱེད་སྒ་ར་ར། གིང་ཕ་
གིང་མ་ཤ་ར་ར།། བདུད་ཕོ་བདུད་མོ་ཉི་ལི་ལི།། ཤ་ཟན་གཅོབ་སྒྲ་འུ་རུ་རུ།། ཁྲག་
འཐུང་ཧུབ་སྒྲ་ཏི་རི་རི།། རུས་འཆའ་ཁྲབ་སྒྲ་ཧྲུབས་སེ་ཧྲུབ།། ཡན་ལག་མགོ་རྐང་
ཁྲ་ལ་ལ།། བྱ་གཅན་རྒྱུག་འདུར་རུབས་སེ་རུབ།། ལྷ་འདྲེའི་ཁྲོམ་ཚོགས་ཤིགས་སེ་
22

བསང་བསྡུས་འདོད་རྒུའི་སྤྲིན་ཆེན་སོགས་ལེའུ་ཕྲན་གྱི་སྐོར།
ཤིག །དུར་མེ་འབར་བ་ཡ་ལ་ལ༎ དུར་རླུང་བཤུད་སྒྲ་ཙེ་རེ་རེ། དུར་སྤྲིན་གར་བྱེད་
ཁྱུགས་སེ་ཁྱུག །དུར་ཤིང་གཡོ་སྐྱོད་ཆི་ལི་ལི།། དུར་མཚོ་ཁོལ་བ་མེ་རེ་རེ༎ དུར་བྱ་
ལྡིང་འཇུམ་ཤ་ར་ར། དུར་ཁྱི་ངུར་གཅོམ་ལྷང་ངེ་ལྷང་།། གསང་ཆེན་འབར་བའི་
ཞིང་དུ་གྱུར།། ཕཊ༔ ཅེས་དུར་ཁྲོད་གནས་བརྒྱད་གསལ་གདབ་ལ། དེ་ནས་རིག་པ་མ་བུ་བརྡ་མཇལ་ནི།
བདག་སྟོང་ཉིད་རིག་པ་བྱང་ཆུབ་སེམས།། འཁོར་འདས་གཉིས་ཀྱི་འཕྲང་བརྒལ་ནས།།
རེ་དོགས་ཀྱི་གོལ་ས་གཅོད་པའི་ཕྱིར༎ སྣང་རིག་གི་གསལ་ཆ་ཡུངས་འབྲུ་ཙམ།།
སྤྲོས་བྲལ་མཁའ་འགྲོའི་ཐུགས་ཀར་འཕོ། སྐྱེ་མེད་རྟོགས་པའི་ངོ་བོ་དེས།། སྟོང་
རིག་མ་བུ་བརྡ་མཇལ་ནས།། དོན་དམ་དུ་ཆགས་མེད་ལུས་སྦྱིན་འགྱེད།། ཕཊ༔
ཅེས་རྣམ་ཤེས་འཕོ་ནས། དེ་ནས་ཕུང་པོ་ཚོགས་སུ་བསྒྲལལ་འགྱེད་པ་ནི། དབྱིངས་ཆེན་གྱི་མཁའ་འགྲོ་ཀྱེ་
མ་འོད།། ཤེས་རབ་གྲི་ཁུག་ཚད་ཙམ་གྱིས།། གཅེས་འཛིན་ཕུང་པོ་ལིང་གིས་བསྒྲལ།
བདག་འཛིན་ཉོན་མོངས་བདུད་བཅོམ་ནས།། གཉིས་འཛིན་འཁྲུལ་པ་རྩད་བཅད་
དེ།། འཆི་མེད་གཉུག་མའི་ཚོགས་སུ་སྤུངས།། ཟག་མེད་ནམ་མཁའི་ཁྱོན་གང་བའི།།
ཚོགས་མི་ཟད་རྒྱན་གྱི་འཁོར་ལོ་ཆེ།། དཔལ་རྒྱལ་བ་སྲས་བཅས་ཚོགས་ལ་སྤྱོན།།
ལྷ་ཡི་དམ་ཞི་ཁྲོ་ཚོགས་ལ་སྤྱོན།། མ་མཁའ་འགྲོ་རྒྱ་མཚོ་ཚོགས་ལ་སྤྱོན།། ཞིང་ཇི་སྙེད་
དེར་སྙེད་རྒྱུ་བའི་མགྲོན།། གང་མ་ལུས་ཟག་མེད་བདུད་རྩིས་མཆོད།། ཚོགས་
དགྱེས་པར་བཞེས་ཤིག་ཨ་ལ་ལ། དུག་ལྔ་ཕུང་མི་ཟད་ཡེ་ཤེས་འབར།། མཆོག་བདེ་
སྟོང་བསྐྱེད་པའི་ཟག་མེད་རོས།། རྒྱུད་སྡེ་བཞིའི་ལྷ་ཚོགས་མ་ལུས་མཆོད།། ཐུགས་
དགའ་བདེ་འཕེལ་བའི་རོལ་མོ་གྱུར།། སྲིད་མ་འགག་སྒྱུ་འཕྲུལ་ཆེན་པོའི་གར།།
སྒྱུ་རྨི་ལམ་ཅི་བཞིན་དབྱིངས་སུ་དག །གདངས་མི་བཟད་འཆར་བའི་ལོངས་སྤྱོད་
སྤྲིན།། ཞིང་བསྟན་སྐྱོང་དཔལ་མགོན་སྲུང་མ་མཆོད།། ཐུགས་ཟག་མེད་བདེ་སྟོང་
དགྱེས་པར་གྱུར༎ སྲིད་འདིར་གནས་ལྷ་འདྲེ་དྲེགས་པའི་རིགས།། གཞི་ཀ་དག་
;
23

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
ཀིང་ཆེན་ཐོད་པ་ཆེ།། རྩལ་ལྷུན་གྲུབ་བདུད་རྩིས་དགྱེས་པར་བསྐྱེད།། ཟས་སྲེད་
པ་རང་ལོག་གི་བཅུད་ལེན་གྱུར།།
གཞི་སྣང་བའི་གདངས་ཆ་འབར་བའི་གཟིས།།
འཁོར་འདས་པ་གཉིས་སྣང་འོད་གསལ་དབྱིངས།། རང་གཞི་མེད་ཡེ་ཤེས་བྱེ་བའི་
གར།། གདངས་མི་ཟད་འབར་བའི་རང་མདངས་ཚེས༎ སྲིད་ཞི་བར་གནས་པའི་
ཚོགས་རྣམས་མཆོད་།། མ་འགྲོ་དྲུག་གཉུག་མ་འོད་གསལ་སྦུབས།། དབྱིངས་ཞི་བར་
སོན་པའི་ངང་དེར་ནུབ།། གདངས་རང་ཞི་རང་ཡལ་བུམ་སྐུ་ཆེར།། ཀུན་ཀ་དག་
དབྱིངས་སུ་མངོན་པར་ཆུད།། རྩལ་ལྷུན་གྲུབ་འཆར་རུང་ངང་དེར་གནས།། ཞེས་
ཕུང་པོ་ཚོགས་སུ་འབུལ་ལ་དམིགས་མེད་དུ་ལ་བཟླའོ། ། དེ་ནས་བསྔོ་སྨོན་ནི། བདག་གིས་ཟག་མེད་ཚོགས་
ཆེན་བཀྱེས་བའི་མཐུས༎ སྲིད་འགྲོའི་མ་རིག་མུན་ཚོགས་རབ་བཅོམ་ནས།། ཞི་བ་
བདེ་ཆེན་གླིང་དུ་དབུགས་འབྱིན་ཏེ། དག་པ་གཉིས་ལྡན་གོ་འཕང་མཆོག་བརྙེས་
ཤོག །ཕཊ༔ ཅེས་གཅོད་བྱ་གཅོད་བྱེད་གཅོད་ཡུལ་གསུམ། འོད་གསལ་གཉུག་མའི་ཀློང་དུ་འདའ་
བར་བསླབ་བོ། །གསང་ཆེན་རོལ་པ་ཟང་ཐལ་གྱི་ལུས་སྦྱིན་མཁའ་འགྲོའི་གད་རྒྱང་ཞེས་པ་འདིའང་།
བོན་འདི་ལ་བློ་ཁ་ཕྱོགས་པའི་གཅོད་པ་སྒྲོལ་མ་ཚུལ་ཁྲིམས་ཀྱིས་བསྐུལ་ངོར། རིག་པ་འཛིན་དབང་ཀུན་
གྲོལ་གསང་བ་རྩལ་གྱི་ཐུགས་སྲས་ཡོངས་ཀྱི་ཐུ་བོ་ཤར་རྫ་བཀྲ་ཤིས་རྒྱལ་མཚན་གྱིས་བོན་གྱི་འདུ་གནས་
ཆེན་པོ་འདྲ་ཆུ་གཉིས་དགོན་གྱི་ལྷ་ཁང་དུ་བྲིས་པས་བསྟན་འགྲོའི་དོན་དུ་འགྱུར་བར་གྱུར་ཅིགམུ་ཙུག་
སྨར་རོ། །མཁའ་འགྲོ་རྩ་བའི་རྒྱུད་འབུམ་གྱི།། ཆ་ལག་སྒྱུ་ལུས་མཆོད་སྦྱིན་པར།། བསྐྲུན་པའི་རྣམ་དཀར་
དགེ་བའི་མཐུས།། འགྲོ་ཀུན་བདེ་ཆེན་ས་ཐོབ་ཤོག །ཅེས་ཕྱི་མའི་ཡི་གེ་མཁན་ཚེ་དབང་དགེ་ལེགས་ཀྱིས་
བགྱིས་སོ། །དགེའོ། །དགེའོ། །དགེའོ། །ཞུས་སོ།།
24
24

བསང་བསྡུས་འདོད་རྒུའི་སྤྲིན་ཆེན་སོགས་ལེའུ་ཕྲན་གྱི་སྐོར།